Rectorul Universităţii de Vest din Timişoara critică defilarea copiilor prin faţa premierului Viorica Dăncilă, în urmă cu două zile, la Piteşti.

Gabriel Pirtea spune că momentul i-a adus aminte de perioada comunistă. În calitate de deputat PNL, el cere schimbarea legislaţiei, astfel încât să fie interzisă expunerea copiilor la astfel de evenimente.

Gabriel Pirtea, deputat PNL: „Fiind o persoană care a trăit şi perioada pionieratului şi eram pionier, făceam careuri în centrul şcolii, pe terenul de sport când veneau reprezentanţii iubiţi ai Partidului Comunist şi ai autorităţilor locale, parcă am avut un deja-vu şi am retrăit acele momente

Văzând filmuleţul am avut o tresărire pentru acea fetiţă să nu păţească ceva

Cât de mult mergem până acolo încât să devenim super obedient şi a arăta conducătorului iubit această obedienţă, punând în pericol viaţa şi sănătatea copiilor noştri. Cred că e o problemă foarte gravă şi, de aceea, o intervenţie în legislaţia română pe această temă, în care să nu ne expunem copiii”